Andrea Haufe
D Andrea Haufe (* 10. Septämber 1953 z Fryburg) isch e dytschi Designeri, Illuschtratoori un Verleegeri.

Lääbe un Wiirke 
D Andrea Haufe isch uf do Frei Waldorfschuel z Fryburg gange, ire Abituur het si am Gimnaasium z Reichersbeuern z Bayern gmacht. 

Scho in frieje Joor het si iri grooß Lyydeschaft entdeckt, d Liebi zue Dier. D Haufe isch zeerscht Dierpfläägeri fir Orang-Utan un Schimpanse im Tierpark Hellabrunn z München woore, voreb si z Fryburg aagfange het Foorschtwisseschafte un Germanischtik studiere.

S isch lengeri Zyt au z Brasiilie gsii. Z Rio de Janeiro isch si Szeenefotograafi bim brasiliaanische Juugedfilm (J. B. Tanko Filmes) gsii. Noch ere Buechhändlerleer z Fryburg isch si Verleegeri woore. Syter anne 1990 designed un illuschtriert si Chinderbilderbiecher, T-Shirt, Uure, Boschtchaarte, Chunschtchaarte, Kaländer, CD-ROM.

Di eerschte effetlige Chunscht-Uusstellige het d Andrea Haufe Ändi 1990er-Joor gmacht. D Andrea Haufe isch Voorsitzeri im Byyroot vu dr Haufe-Gruppe.

D Andrea Haufe läbt z Fryburg.

Uusstellige (Uuswahl) 

 Mai 2001: Max Grundig Klinik, Biilerhee
 Oktober 2001: Internazionali Buechmäss, Frankfurt  
 Dez. 2001 / Jan. 2002: Klinik St. Urban (Fryburg im Brysgau) 
 Februar 2002: Internazionali Ambiente Frankfurt 
 April 2002: Artists for Moon Bears, Wiesbaden
 Herbst 2002: Galerie Loy (bi Oldenburg)
 April 2003: Benefiz-Aukzioon zuegunschte vu dr Animals Asia Foundation, Minche
 2004: Buddy Bären reisen um die Welt: Kitzbühel, Hongkong, Istanbul
 März 2004: Uusstellig in dr Galerie licht2b, Chrozige
 Oktober 2004: Artists for Moon Bears, Hamburg
 April 2005: Pavillon Josephine, Stroßburi
 Dezember 2005: Internazionali Biennale fir Zytgnessischi Chunscht, Floränz
 Oktober 2006: Artists for Moon Bears IV, Fryburg
 April 2007: Uusstellig im Katharinesaal, Colmer
 Dezember 2007: VI Internazionali Biennale fir Zytgnessischi Chunscht, Floränz

Kultuurbryys
 2001: Chunscht- un Kultuurbryys Mephisto, Dibenga
 2006: Euro-Chunschtplakett
 2007: Euro-Medaille un Euro-Pokal fir Chunscht un Kultuur, Bade-Bade

Stiftig
Anne 2002 isch d Andrea Haufe Stiftung grindet woore. Dr Schwäärpunkt vu dr Stiftig lyt in dr Feerderig vu soziaale Hilfsprojäkt, wuvor allem Chinder un Dier gwidmet sin. Di finaziälle Mittel doderfir stamme us Spände un us allne Yynaame vum Chunschtschaffe vu dr Andrea Haufe.

Alli Spänden fließe uusschließli in dr Projäkt, unter anderem:
 Projäkt Dierschutz z Asie (Animals Asia Foundation)
 Projäkt Strooßechinder (Brasilie)
 Projäkt Dierschutz z Brasilie, SítioBichoGaúcho (Porto Alegre)

Anne 2014 isch d Andrea Haufe Minschterstiftig grindet woore, wu zum Erhalt vum Fryburger Minschter byydrait.

Weblink 
 Websyte vu dr Haufe-Collection

Fueßnote 

Moler, Zeichner, Illustrator
Person (Friburg im Brisgau)
Grafiker
Verleger
Dütsche
Läbigi Person
Frau